
Gyöngy férgek - Plath, Kristeva és a digitális lázadás arcai: Női identitás a kortárs online térben

Kulcsszavak: abjekció; Sylvia Plath; Julia Kristeva; digitális kultúra; feminista elmélet
Dolgozatom témája a szépség kultusz és -e kultusz terrorának vizsgálata, ezen belül is arra vagyok kíváncsi milyen módon csapódik le a végeláthatatlan „szépségmunka” és identitás formálás a posztmodern lány tudatban és kerül kifejeződésre mémek által. Úgy gondolom ezek a mémek egyfajta önéletírói munkák, amik párhuzamba hozhatók a vallomásos költészet műfajával. Ezért elemzésem egyik szempontja szembeállítani pár vizuális példát és az azokban megjelenő szöveg foszlányokat az egyik leghíresebb vallomásos költő Sylvia Plath (1932-1963) önéletírásaival. Dolgozatomnak még keretet ad Julia Kristeva (1941) abjekt koncepciója. Bizonyítani szeretném. hogy az általam vizsgált „lányinterneten” és szubkultúrában az önabjekció mint megküzdési eszköz jelenik meg, hogy ezek a lányok brutális és véres képek által fedik fel milyen kényelmetlenül érinti őket a női testben való lét és annak hozadékai.



